BG    BG BG 
 
BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 15.12.2008 
SEC(2008) 3005  
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
 
придружителен  документ  към съобщението  и препоръката  относно  безопасността  
на пациентите , включително  превенцията  и контрола  на инфекциите , свързани  
със здравни  грижи  
РЕЗЮМЕ  НА ОЦЕНКАТА  НА ВЪЗДЕЙСТВИЕТО  
 
 
{COM(2008) 836 окончателен } 
{COM(2008) 837 окончателен } 
{SEC(2008)3004} 
 
BG 2   BG РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
 
придружителен  документ  към съобщението  и препоръката  относно  безопасността  
на пациентите , включително  превенцията  и контрола  на инфекциите , свързани  
със здравни  грижи  
РЕЗЮМЕ  НА ОЦЕНКАТА  НА ВЪЗДЕЙСТВИЕТО  
1. ПРОБЛЕМАТИКА  
1.1. Естество  на въпроса  или проблема , пораждащ  необходимостта  от действие   
Безопасността  на пациентите  е дефинирана  от СЗО  като предпазване  на пациента  от 
ненужна  или потенциална  вреда , свързана  с предоставянето  на здравни  грижи . Налице  
са малко , но с тенденция  за увеличаване  на количеството  си данни  относно  обхвата  и 
честотата  на нежеланите  събития  в системите  на здравеопазване  на държавите -членки  
на ЕС. Проучвания  на национално  равнище  от Обединеното  кралство , Испания  и 
Франция  предоставят  основната  част от данните  за разпространението  на нежелани  
събития  при хоспитализирани  пациенти  в Европа  и последиците  от тях. От 
гореупоменатите  национални  проучвания  и от интервютата  с ключови  заинтересовани  
страни , проведени  с оглед  провеждането  на оценка  на въздействието  за настоящата  
инициатива , беше  направен  изводът , че в ЕС между  8 % и 12 % от пациентите , 
настанени  в болници , са жертви  на нежелани  събития  при получаване  на здравни  
грижи . 
Инфекциите , свързани  със здравни  грижи , които  са в центъра  на вниманието  на 
настоящата  инициатива , са сред  най-широко  разпространените  и потенциално  вредни  
причинители  на непреднамерена  вреда , засягащи  средно  всеки  двадесети  
хоспитализиран  пациент , което  се равнява  на 4,1 милиона  пациенти  в ЕС всяка  година . 
Инфекциите , свързани  със здравни  грижи , често  са трудно  лечими  поради  
антимикробна  резистентност  на микроорганизмите , причинители  на тези инфекции . 
Сред  другите  причини  за нежеланите  събития  са грешките  във връзка  с медикаменти , 
като предписване  на грешно  лекарство  или неправилно  дозиране , хирургически  
грешки , грешки  във връзка  с функционирането  на медицински  уреди  и апаратура , 
грешки  при диагностиката  или липсата  на действие , съответстващо  на резултатите  от 
изследванията . 
1.2. Последствия  от липсата  на промяна  в политиката  
Комисията  вече предприе  конкретни  стъпки  в много  области , с цел разрешаването  на 
проблемите  на безопасността  на пациентите . Въпреки  това, усилията  бяха  
съсредоточени  предимно  върху  конкретни  източници  на риск  като безопасността  на 
лекарствата , медицинските  уреди  и резистентността  към антимикробни  вещества . Тези  
действия  са съсредоточени  единствено  върху  специфичните  причини  или фактори  и не 
целят  разглеждането  като цяло  на културните , лидерските , системните , 
комуникационните  и процедурните  бариери  пред  повишаването  на безопасността . 
 
BG 3   BG Въпреки  че проблемът  с безопасността  на пациентите  спада  предимно  към 
отговорностите  на държавите -членки , Европейският  съюз  може  да насърчава  
сътрудничеството  помежду  им и да подкрепя  действията  им в области , в които  
намесата  на ЕС може  да представлява  допълнително  предимство . Дейността  на 
равнище  ЕС е от основно  значение , предвид  трансграничното  разпространение  на 
инфекциите , трансграничното  предоставяне  на здравни  услуги  вследствие  от 
мобилността  на пациентите  и здравните  работници  и необходимостта  от набиране  на 
данни  и провеждане  на мониторинг  на равнище  ЕС. Допълнителната  добавена  стойност  
на намесата  на ЕС се състои  в придаването  на политическа  тежест  и публичност , което  
поставя  безопасността  на пациентите  в центъра  на приоритетите  на държавите -членки  в 
здравеопазването , в осигуряването  на икономии  от мащаба  и, на последно  място , 
осигуряването  на ефикасно  споделяне  на знания  посредством  обмен  на добри  практики . 
Без активни  действия  от страна  на Европейския  съюз  нежеланите  събития  ще 
продължат  да представляват  значителна  тежест  за системите  на здравеопазване  на 
държавите -членки  посредством  своето  здравно  и икономическо  въздействие . 
2. ЦЕЛИ 
2.1. Обща  цел 
Общата  цел е да бъдат  предотвратени  заболяванията  при хората  и да бъде  намален  
броят  им, както  и да бъдат  избегнати  източниците  на опасност  за човешкото  здраве , в 
съответствие  с посоченото  в член  152 от Договора . 
2.2. Конкретни  цели  
(1) Защита  на гражданите  на ЕС от предотвратима  вреда  при предоставяне  на 
здравни  грижи , включително  защита  от инфекции , свързани  със здравни  грижи . 
(2) Подкрепа  за държавите -членки  в създаването  на подходящи  и адекватни  
стратегии  за превенция  и контрол  на нежеланите  събития  при предоставянето  на 
здравни  грижи , включително  превенция  и контрол  на инфекциите , свързани  със 
здравни  грижи , посредством  обединяване  на най-добрите  налични  данни  и 
експертен  опит  на равнище  ЕС. 
(3) Засилване  на увереността  на гражданите  на ЕС в това, че разполагат  с 
достатъчна  и пълна  информация  относно  нивата  на безопасност  и наличните  
средства  за търсене  на компенсации  в системите  на здравеопазване  в ЕС, както  
за предоставящите  здравни  грижи  в техните  собствени  страни , така и за тези в 
други  държави -членки . 
2.3. Оперативни  цели  
Бяха  набелязани  общо  десет  оперативни  цели , които  могат  да бъдат  обобщени  както  
следва . Засилване  на политическото  съзнание  на държавите -членки  по отношение  на 
важността  и мащаба  на проблема  за безопасността  на пациентите ; набиране  на 
хомогенни  и съпоставими  данни  относно  безопасността  на пациентите ; разработване  на 
обща  терминология  и показатели ; споделяне  на най-добри  практики  и опит ; развиване  и 
насърчаване  на програмата  за научноизследователски  дейности  във връзка  с 
безопасността  на пациентите ; насърчаване  на предоставянето  на информация  на 
пациентите  и техните  семейства  и насърчаване  на сътрудничеството  по въпросите  на 
 
BG 4   BG безопасността  на пациентите  между  държавите -членки , институциите  на ЕС и ключови  
европейски  и международни  организации . 
В областта  на инфекциите , свързани  със здравни  грижи , оперативните  цели  са: 
насърчаване , съвместно  с Европейския  център  за превенция  и контрол  върху  
заболяванията  (ЕЦПКЗ ), на създаването  на методи  за наблюдение ; разработване  на 
показатели  с оглед  прилагането  и ефикасността  на мерките  за превенция  и контрол  
върху  инфекциите , свързани  със здравни  грижи , изготвянето  на ръководни  насоки  
относно  най-добрите  практики  и минималните  изисквания  по отношение  на 
инфраструктурата , както  и на програми  за обучение  на здравни  работници . 
3. ВАРИАНТИ  НА ПОЛИТИКАТА  
3.1. Набелязани  варианти : 
Бяха  разгледани  четири  варианта  за политика  като възможни  средства  за постигане  на 
целите  на политиката , набелязани  в предходната  точка . 
(1) Без допълнителни  действия  на равнище  ЕС – запазване  на статуквото : При 
този вариант  държавите -членки , заинтересованите  страни  и международните  
организации  биха  продължили  своите  дейности  по безопасността  на пациентите  
без допълнителна  координация  или стимули  от страна  на Комисията . 
(2) Засилено  сътрудничество  с държавите -членки  и други  органи , съпътствано  
от технически  насоки : При този вариант  Комисията  би засилила  
сътрудничеството  си с държавите -членки  и други  органи . Например  Комисията  
би могла  да стесни  фокуса  върху  безопасността  на пациентите  в програма  
„Здраве “ и в рамковата  програма  за научни  изследвания  и технологично  
развитие . Тя също  би могла  да интензифицира  усилията  за насърчаване  на 
държавите -членки  да си сътрудничат  по въпросите  на инфекциите , свързани  със 
здравни  грижи  и да разработва  технически  насоки  посредством  ЕЦПКЗ  и 
мрежата  от органи  за наблюдение . 
(3) Засилено  сътрудничество  с държавите -членки  и други  органи , съпътствано  
от актове  с незадължителна  юридическа  сила  като  съобщение  на 
Комисията  и препоръка  на Съвета : При този вариант  Комисията  ще засили  
сътрудничеството  си с държавите -членки  и други  органи  и освен  това ще 
изготви  съобщение  и препоръка  на Съвета  по този въпрос  с цел да затвърди  
политическия  ангажимент  на държавите -членки  с проблема  за безопасността  на 
пациентите  и да определи  серия  конкретни  препоръки  за съкращаване  на броя  на 
нежеланите  събития  в системите  на здравеопазване . 
(4) Засилено  сътрудничество  с държавите -членки  и други  органи , съпътствано  
от нормативен  акт като  решение  на Комисията : Този  вариант  включва  
разширяване  на вариант  2 с изготвянето  на законодателно  предложение  въз 
основа  на Решение  № 2119/98/ ЕО, което  да разглежда  определени  аспекти  на 
превенцията  и контрола  на инфекциите , свързани  със здравни  грижи , в 
съответствие  с член  7 от посоченото  решение  (комитология ). Това  
законодателно  предложение  обаче  би могло  да не отговори  на общите  проблеми  
 
BG 5   BG във връзка  с безопасността  на пациентите  поради  липсата  на подходящо  правно  
основание . 
3.2. Варианти , отхвърлени  на ранен  етап  
Изготвянето  на законодателни  актове , включително  регламент  или директива  относно  
безопасността  на пациентите , беше  отхвърлено , тъй като би било  изключително  трудно  
да бъде  обосновано  приемането  на конкретен  подробен  законодателен  акт, обхващащ  
всички  аспекти  на предложението , въз основа  на принципите  на субсидиарност  и 
пропорционалност . 
4. АНАЛИЗ  НА ВЪЗДЕЙСТВИЕТО  
4.1. Методология , прилагана  при провеждането  на оценка  на въздействието  
С цел да бъдат  оценени  възможните  здравни  и икономически  въздействия  от 
различните  варианти  за политика  бяха  разработени  количествени  симулационни  
сценарии  в подкрепа  на оценката  на въздействието . Тези  сценарии  използват  само  
данни  за болнични  заведения , не и от грижи , полагани  за пациенти  извън  тях, тъй като 
първите  са много  по-добре  документирани  от вторите , а и болничните  заведения  са 
основно  място  на развитие  на инфекции , свързани  със здравни  грижи . Към настоящия  
момент  пропуските  в данните  за ЕС не позволяват  установяването  на пряка  причинно -
следствена  връзка  между  добри  политики , системи  и структури  за безопасност  на 
пациентите  и постигната  безопасност  на пациентите . Следователно  преценката  ни е 
базирана  на степента  на съответствие  на системите  за безопасност  на пациентите  в 
държавите -членки  с това, което  по принцип  се счита  за най-добра  практика  в 
литературата  по темата . 
Нашият  сценарий  за най-общи  политики  за безопасност  на пациентите  изхожда  от 
предположението , че постигнатите  равнища  на безопасност  на пациентите  са различни  
в отделните  групи  държави -членки , в зависимост  от съществуващите  в тях системи , и 
следователно  варират  в съответствие  с изчисленията  за разпространението  на 
инциденти  в болничните  заведения , отразени  в литературата  по темата , които  се 
простират  в стойности  между  7,5 % и 16,6 %, с медиана  10 %. Преразгледахме  този 
цялостен  сценарий , като с помощта  на експерти  по контрола  върху  инфекциите  от 
ЕЦПКЗ  разработихме  и отделен  сценарий  за потенциално  намаляване , който  се отнася  
само  за случаи  на инфекции , свързани  със здравни  грижи . 
4.2. Здравно  и икономическо  въздействие  
Вариант  1 
Проучването , послужило  за основа  на настоящата  оценка  на въздействието , показва , че 
при варианта  „без промяна  в политиката “, т.е. без активизиране  на действията  за 
безопасност  на пациентите  на равнище  ЕС, има вероятност  от близо  10 милиона  
нежелани  събития  във връзка  с хоспитализация  (включително  и инфекции ), от които  
почти  4.4 милиона  са предотвратими , което  означава , че над 50 000 допълнителни  
човекогодини  хоспитализация  биха  могли  да бъдат  избегнати . 
За инфекциите , свързани  със здравни  грижи  по-специално , въз основа  на скорошни  
проучвания  на разпространението  на нозокомиалните  бактеремии  в Европа  и 
 
BG 6   BG резултатите  от програми  за наблюдението  им в болнични  заведения  в различните  
държави -членки  може  да бъде  изчислено , че инфекциите , свързани  със здравни  грижи  
засягат  средно  около  5 % от хоспитализираните  пациенти  и общият  брой  на 
хоспитализираните  пациенти  в ЕС, които  за заразени  с поне  един  случай  на инфекция , 
свързана  със здравни  грижи  всяка  година , възлиза  на около  4,1 милиона  (с общ 
годишен  брой  на инфекциите , свързани  със здравни  грижи  4,5 милиона ). Изчислено  е, 
че смъртните  случаи  вследствие  инфекция  годишно  са около  37 000. 
Вариант  2 
При този вариант  на политика , който  изисква  засилване  на сътрудничеството  с 
държавите -членки  и други  органи , предположихме , че ще бъде  осъществен  по-голям  
напредък , по-специално  посредством  споделянето  на знания . Следователно  при нашия  
симулационен  сценарий  всички  държави -членки  на ЕС със „слаби “ или 
„задоволителни “ показатели  на системите  по отношение  на системите  за сигнализиране  
и узнаване  ще бъдат  в състояние  да напреднат  и да постигнат  степени  на 
разпространение , сходни  с тези на държавите , класифицирани  като разполагащи  със 
системи  за безопасност  на пациентите  с „добри “ показатели  по отношение  на 
сигнализирането  и узнаването  за инфекции . Това  означава , че вместо  сегашните  средно  
14 % нежелани  събития  вследствие  хоспитализация , тези държави  биха  се приближили  
до държавите  със средно  ниво  на разпространение , което  според  нашия  сценарии  е 
12 %. Това  по-точно  би означавало , че предотвратимите  нежелани  събития  биха  били  
съкратени  с 298 371 случая  спрямо  основния  сценарий , което  ще доведе  и до 
избягването  на 3450 човекогодини  хоспитализация . 
При нашия  специфичен  сценарий  за инфекциите , свързани  със здравни  грижи  
допускаме , че засиленото  сътрудничество  с държавите -членки  и други  органи , 
подкрепено  с предлагане  на технически  насоки , би допринесло  за общо  5 %-но 
намаляване  на случаите  на инфекции , свързани  със здравни  грижи , което  е една  четвърт  
от потенциала  за намаляване  на инцидентите , свързани  с инфекции , отразен  в 
литературата  по въпроса . при отсъствието  на политически  ангажимент  за внасяне  на 
необходимите  организационни  и поведенчески  промени , няма  вероятност  да бъде  
реализирано  иначе  постижимото  съкращаване  на инфекциите , свързани  със здравни  
грижи  с 20-30 % ( което  изисква  интензивна  програма  за превенция  и контрол , 
включително  наблюдение  и обучение  на здравни  работници ). допускаме , че успехът  на 
съкращаването  на случаите  на инфекции , свързани  със здравни  грижи  е 
общоприложим , предвид  че във всички  27 държави -членки  на ЕС съществуват  
определени  политики  за предотвратяване  на инфекциите .  
Планираното  съкращаване  от 5 % при нашия  сценарий  по отношение  на инфекциите , 
свързани  със здравни  грижи  би означавало  225 000 случая  на инфекции , свързани  със 
здравни  грижи  по-малко  всяка  година . този висок  дял на намаляване  на инфекциите , 
свързани  със здравни  грижи  в сравнение  с намаляването  на нежеланите  събития  като 
цяло  се дължи  на факта , че случаите  на инфекциите , свързани  със здравни  грижи  са 
най-лесно  и бързо  предотвратими . предотвратяването  на 225 000 случая  означава  
значително  намаляване  на заболеваемостта  и смъртността , дължащи  се на инфекции , 
свързани  със здравни  грижи . намаляването  с 5 % също  би спестило  274 милиона  евро  
разходи  за здравеопазване  и би осигурило  подобрение  на продуктивността  в размер  на 
68,5 милиона  евро . 
Вариант  3 
 
BG 7   BG При този вариант , който  включва  разработването  на актове  с незадължителна  
юридическа  сила  като съобщение  и препоръка  би била  постигната  висока  степен  на 
политическа  ангажираност  от страна  на държавите -членки  за предприемане  на 
действия . Той би направил  възможно  противодействието  срещу  културните , 
лидерските , системните , комуникационните  и процедурните  бариери  пред  
повишаването  на безопасността  на пациентите  и интегрирането  на инфекциите , 
свързани  със здравни  грижи  като част от една  цялостна  политика  за безопасност  на 
пациентите . Допускаме , че този вариант , при който  ангажираността  на държавите -
членки  е най-голяма , ще донесе  съществени  ползи . Следователно  в нашия  общ 
сценарий  допускаме  по-широко  въздействие  от действията  на равнище  ЕС при вариант  
3, водещо  до напредък  на всички  държави -членки  на ЕС към сравнително  по-добрите  
равнища  на разпространение  на нежеланите  събития , отразени  в литературата  по 
въпроса . Това  означава , че допускаме , че най-добре  представящите  се държави  ще 
запазят  присъщата  си досега  ефикасност  и че всички  други  държави -членки  ще се 
придвижат  към равнище  на разпространение  на нежеланите  събития  от 10 % (или 
„много  добро “). Това  все пак е една  умерена  прогноза  (предвид  средния  дял на 
предотвратимите  случаи ), но дори  и при това положение  бихме  могли  да избегнем  
повече  от 750 000 предотвратими  нежелани  събития  и още над 8000 човекогодини  
хоспитализация . 
За сценария  по отношение  на намаляване  на броя  на инфекциите , свързани  със здравни  
грижи  стигнахме  дори  и по-добри  резултати , предвид  че за инфекциите  начините  за 
контрол  са достатъчно  ясни , бързи  за прилагане  и най-вече инфекциите  са до голяма  
степен  предотвратими . допускаме , че прогнозираното  намаляване  може  да достигне  
възможните  20 %, което  би означавало  до 900 000 случая  на инфекции , свързани  със 
здравни  грижи  по-малко  всяка  година , или 1,10 милиарда  евро  спестени  средства  от 
разходи  за обществено  здраве  и подобрение  на продуктивността  в размер  на 274 
милиона  евро . 
Вариант  4 
При този вариант  засиленото  сътрудничество  с държавите -членки  и други  органи  е 
съпътствано  от нормативен  акт като решение  на Комисията . С едно  такова  решение  
обаче  би могло  да се разглежда  свързаните  с инфекциите , а не общите  и системни  
проблеми  на безопасността , предвид  липсата  на правно  основание  за това. 
Следователно  допускаме , че най-общите  ползи  за безопасността  на пациентите  ще са от 
порядъка  на прогнозираните  за вариант  2. 
Що се отнася  до инфекциите , свързани  със здравни  грижи , не допускаме , че ползите  
биха  били  много  по-големи  в сравнение  с прогнозираните  за вариант  2. това се дължи  
на факта , че правните  основания , с които  разполагаме , не съответстват  на всички  
оперативни  цели  на предложението  и, следователно , съществени  елементи  от 
интегрираната  стратегия  за борба  с инфекциите , свързани  със здравни  грижи , биха  
отпаднали . в резултат  на това не очакваме  този вариант  да подейства  по-успешно  от 
варианта  за засилено  сътрудничество  с държавите -членки  (вариант  2). 
4.3. Отражение  върху  заетостта  
При всички  варианти  за политика  (с изключение  на запазването  на статуквото ) могат  да 
бъдат  очаквани  известни  позитивни  въздействия  поради  необходимостта  от повече  
 
BG 8   BG ресурси  за сигнализиране  и наблюдение , както  и за контрол  върху  инфекциите  в 
здравните  заведения .  
Проектирано  спрямо  настоящата  ситуация  в 27-те държави -членки  на ЕС с общо  2,88 
милиона  болнични  легла , с една  медицинска  сестра  на 600 болнични  легла  и с една  
медицинска  сестра  за контрол  върху  инфекциите  на 1000 болнични  легла , това означава  
наемане  на още 1 920 медицински  сестри . При средни  годишни  разходи  от 42 000 евро  
на една  сестра  за контрол  върху  инфекциите , това означава  допълнителни  годишни  
разходи  от около  80 милиона  евро  за вариант  2. При вариант  3 допуснахме , че е 
необходимо  наемането  на една  допълнителна  медицинска  сестра  на 250 болнични  
легла , което  означава  наемане  на още 8 640 медицински  сестри  и годишни  разходи  от 
около  363 милиона  евро . Въздействието  на вариант  4 върху  заетостта  би било  
съпоставимо  с това от вариант  2. 
4.4. Въздействие  върху  околната  среда  
Въздействията  върху  околната  среда  изглеждат  ограничени  предимно  до по-
специфичната  сфера  на инфекциите , свързани  с предоставяне  на здравни  грижи  и, в 
далеч  по-малка  степен , до други  причинители  на нежелани  събития . При варианти  2 и 3 
има вероятност  от определени  по-незначителни  въздействия  върху  околната  среда  
поради  повишената  употреба  на медицински  изделия  за еднократна  употреба  и 
дезинфектанти , но е много  трудно  да се направи  прогноза  за тези въздействия . 
Въздействието  върху  околната  среда  от вариант  4 би било  сравнимо  с това от вариант  
2. 
5. СРАВНЕНИЕ  НА ВАРИАНТИТЕ  
В таблицата  по-долу  е изложена  прогноза  за различните  варианти  на политика  и за 
степента , в която  те биха  постигнали  набелязаните  специфични  цели . Числата  са 
закръглени . 
 Вариант  I Вариант  II Вариант  III  Вариант  IV 
Специфична  
цел 1 
Защита  на 
гражданите  
от вреда   Слаб  напредък , и то 
предимно  в 
държавите , в които  
безопасността  на 
пациентите  е 
политически  
приоритет  Съкращаване  на 
нежеланите  
събития  с общо  
300 000  Съкращаване  на 
нежеланите  
събития  с общо  
750 000   
 О с много  слаби  
подобрения  + ++ + до ++ 
 
BG 9   BG Специфична  
цел 2 
Подкрепа  за 
държавите -
членки  в 
създаването  
на стратегии  
за 
безопасност  
на 
пациентите  Без допълнителна  
подкрепа  на равнище  
ЕС Определена  
допълнителна  
подкрепа  на 
равнище  ЕС, 
посредством  
технически  насоки  
относно  
инфекциите , 
свързани  със 
здравни  грижи  Политическа  
ангажираност  и 
лидерство  на 
държавите -
членки , обмен  на 
най-добри  
практики  
Възможност  за 
бързо  изпълнение  Политическа  
ангажираност , в 
случай  че бъде  
придружено  от 
препоръка . 
Решението  би 
обхванало  някои  
правно  обвързващи  
аспекти  на 
инфекциите , 
свързани  със 
здравни  грижи . 
 O + ++ + до ++ 
Специфична  
цел 3  
Повишаване  
доверието  на 
гражданите   O + ++ + до ++ 
 
Въз основа  на гореизложеното , вариантът  за политика , включващ  предложение  за 
съобщение  на Комисията  и препоръка  на Съвета  относно  безопасността  на пациентите  
и качеството  на здравните  услуги , включително  превенцията  и контрола  на 
инфекциите , свързани  със здравни  грижи , беше  оценен  като предпочитан . 
6. МОНИТОРИНГ  И ОЦЕНКА  
Беше  предложен  набор  от показатели  и данни , които  да бъдат  събрани , за да се направи  
възможно  в бъдеще  измерването  на икономическото  и социално  въздействие  на 
инициативата . Предвижда  се да се направи  цялостна  оценка  на инициативата  за 
безопасност  на пациентите , включително  на прилагането  на препоръката , като се 
използват  външни  експерти , които  да оценят  нейната  актуалност , ефективност  и 
ефикасност . Настоящата  оценка  може  да стане  част от широкообхватен  проект  за 
оценка  на различни  инициативи , свързани  със здравето .